《凉州曲》
明代·高岱

贺兰烽火接居延，白草黄云北到天。
一片城头青海月，十年沙迹伴人眠。

作者简介：明湖广京山人，字伯宗。嘉靖二十九年进士。官刑部郎中。董传策、张翀、吴时来疏劾严嵩父子不法，嵩欲杀三人。岱力言于刑部尚书郑晓，得减轻戍边。岱又为资装送之出郊，嵩父子深恨之。岱竟以此出为景王府长史。曾纂辑明开国以来用兵史事，成《鸿猷录》。工诗，为李攀龙等后七子之前茅，有《西曹集》。